projecte-aina/catalan_government_crawling huggingface dataset:
El que passa al Fòrum, no només es queda al Fòrum.
Pot ser l'inici d'una relació molt fructífera per als projectes.
L' espai de networking del Fòrum d'Inversió és un lloc únic per trobar-se cara a cara amb l'ecosistema emprenedor i inversor.
Vols que la teva agenda sigui d'infart en els espais de networking?
Vols aconseguir els contactes més llaminers?
Segueix aquests tips per aconseguir-ho:
El dia 6 de juliol, 21 projectes van pujar a l'escenari del Fòrum, seleccionats d'entre més de 100 projectes candidats.
Cada un va disposar d'un minut per fer un elevator pitch i convèncer l'auditori de les virtuts de la seva proposta.
Les presentacions dels projectes es van dividir en tres categories: ciències de la vida i la salut, TIC i altres tecnologies.
El públic va votar en temps real els nou finalistes del Fòrum d'Inversió, tres de cada categoria.
Els nou finalistes van aprofitar cinc minuts més d'exposició per convèncer els 24 inversors del jurat.
Van respondre les preguntes dels inversors per demostrar la viabilitat i el potencial de negoci de les seves propostes.
El Premi Fòrum d'Inversió s'atorga al projecte amb més potencial d'innovació i internacionalització d'entre els nou finalistes.
En el marc del Fòrum d'Inversió, també es va lliurar el V Premi de Reconeixement a la Trajectòria Emprenedora que, en edicions anteriors van rebre Lucas Carné i J. Manuel Villanueva, fundadors de Privalia; Miguel Vicente, fundador de Letsbonus; Jordi Carrera i Rafel Bru, fundadors de l'empresa STAT-Diagnostica; i Joaquim Domingo i Àlex Ollé, fundadors de Galenicum.
El premi a la trajectòria emprenedora és un reconeixement a aquells emprenedors que, entre d'altres coses, han fet créixer la seva empresa amb especial èmfasi en la innovació, han generat llocs de treball de qualitat i donen suport a nous emprenedors en forma d'inversions o mentoria.
El 6 de juliol del 2017 els emprenedors i inversors van tenir una cita a Barcelona, al Fòrum d'Inversió d'ACCIÓ, l'escenari dels millors projectes empresarials de l'any.
La 22a edició va arribar carregada d'idees innovadores que buscaven finançament.
A la palestra van pujar 21 projectes empresarials, mentre que a l'espai de networking hi van ser tots: emprenedors i inversors que es van connectar en persona per generar sinergies i fer créixer l'ecosistema emprenedor.
El Fòrum va comptar amb la presència destacada de Yoram Wijngaarde, fundador de Dealroom, que va fer la conferència inaugural.
A més, es va comptar amb empreses i inversors del Regne Unit, país convidat de l'edició.
Líder a Europa en nombre i volum d'operacions d'inversió, el Regne Unit és un exemple de mercat dinàmic i innovador en finançament.
Segons dades de Dealroom, el capital aixecat per les empreses del país va sumar 3,4 bilions d'euros el 2016, seguit de lluny per França, Israel i Alemanya.
El 2017 les xifres seguien un bon ritme: en el segon trimestre, l'ecosistema emprenedor del país va aixecat la xifra rècord de 2,2 bilions d'euros.
Durant el Fòrum d'Inversió, els assistents van poder conèixer start-ups angleses i inversors de Hoxton Ventures, Medicxi i White Star Capital.
Què fa falta per construir gegants tecnològics a Europa?
Amb aquesta pregunta ha obert Jean de la Rochebrochard, soci de Kima Ventures, el Fòrum d'Inversió d'ACCIÓ 2018.
Una edició on França ha estat el país convidat i l'expert inversor ha repassat les raons que expliquen el diferent ritme de creació de campions globals entre els Estats Units i Europa.
L'inversor també parla sobre el paper que estan jugant els fons de capital risc europeus i quins són els principals reptes per a les startups del continent, a qui reivindica la necessitat d'una cultura i ambició global des del primer dia.
El punt de trobada anual per als millors projectes emprenedors
El Barcelona & Catalonia Startup Hub és el portal de les startups més disruptives.
Entra-hi, navega-hi i troba-la en el seu format més trencador.
Les 50 empreses que conformen aquest catàleg són algunes de les companyies amb més projecció de Catalunya.
Totes elles s'han seleccionat d'entre les més de 100 candidates a participar al Fòrum d'Inversió 2018.
De fet, també hi són les 21 finalistes que tenen l'oportunitat de presentar-se davant d'un gran nombre d'inversors i fons de capital risc durant la celebració del Fòrum.
Les 50 empreses d'aquest catàleg que destaquen pel seu caràcter diferencial i valor innovador, pel seu impacte social i per la implicació de l'equip emprenedor.
Un any més, el Fòrum d'Inversió d'ACCIÓ se celebra per posar en contacte inversors i emprenedors.
Els emprenedors escollits tenen l'oportunitat de presentar el seu projecte davant d'un gran nombre d'inversors privats i fons de capital risc.
A la vegada, al mateix espai es desenvolupa una sessió de networking i entrevistes entre tots els assistents amb l'objectiu de fer negoci.
Inauguració oficial i parlament inicial del M. Hble.
Artur Mas, president de la Generalitat de Catalunya
Taula rodona " L'empresa catalana oberta al món "
Taula rodona " Talent català al món "
Cloenda de la Plenària a càrrec de l'Hble.
Felip Puig, conseller d'Empresa i Ocupació
Entrevistes ràpides amb experts en exportació i internacionalització empresarial, innovació internacional, finançament i cooperació.
Seminaris especialitzats (bloc 1)
Seminaris especialitzats (bloc 2)
La Setmana de la Internacionalització és l'esdeveniment clau per conèixer les últimes tendències i fer un pas endavant en el potencial exportador de la teva empresa.
Després d'un seguit de jornades arreu de Catalunya, el dia 19 de juny la Setmana de la Internacionalització va culminar amb l'acte central a Barcelona, inaugurat pel M. Hble.
Artur Mas, president de la Generalitat de Catalunya.
Durant la Setmana els assistents van poder:
A la Setmana de la Internacionalització, les empreses van poder exposar, validar i explorar les possibilitats dels seus projectes d'internacionalització amb els nostres experts de tot el món.
Es van realitzar entrevistes amb experts en internacionalització empresarial, en innovació internacional i en finançament, per a projectes internacionals o per rebre assessorament específic per accelerar la internacionalització de les startups.
També es va oferir el servei d'assessorament internacional sectorial, per a identificar els països amb més possibilitats.
45 minuts poden ser suficients per canviar el futur de la teva empresa.
Entrevistes amb fins a 4 experts diferents.
Amb una durada màxima de 45 minuts, serveixen per avaluar i impulsar els projectes d'internacionalització.
Les Oficines Exteriors de Comerç i Inversions de Catalunya coneixen de primera mà les tendències, les oportunitats de negoci i la realitat empresarial de gairebé 100 països diferents.
Les entrevistes amb els seus directors són una ocasió única per obtenir informació sobre la viabilitat dels teus productes o serveis a cada país.
Tens un projecte d'innovació internacional?
Tens tecnologia innovadora que vulguis comercialitzar internacionalment?
Busques aliances internacionals per a un projecte de recerca i desenvolupament?
Entrevistes específiques amb els nostres experts en innovació europeus i internacionals per explorar les possibilitats dels projectes als països més punters en tecnologia aplicada dins el món empresarial.
Tens clar cap a on vols anar però no saps com podràs finançar el teu projecte d'expansió internacional?
Existeixen moltes alternatives al finançament tradicional que poden ser-te útils.
Entrevistes amb els experts en finançament per a la internacionalització, a fi de trobar les opcions que millor s'adaptin a les teves necessitats.
El món és molt gran i la teva empresa segurament té més oportunitats de les que imagines.
Per això, és important saber on dedicar els teus esforços d'internacionalització.
Entrevistes d'assessorament per a la internacionalització a fi d'explorar amb tu quins mercats concrets són els que tenen major potencial per al teu sector, per al model de negoci, els tipus de productes i el moment concret de la teva empresa.
En la 23a edició, la Setmana de la Internacionalització va recuperar el seu format més pur i pràctic: una Setmana centrada a parlar de l'empresa, a fer avançar els projectes d'internacionalització i a explorar les oportunitats de negoci que millor s'adeqüen a cada negoci.
Els assistents van tenir a la seva disposició tant experts com molt de coneixement sobre les possibilitats i oportunitats per a la internacionalització.
Durant l'esdeveniment van tenir lloc les conegudes entrevistes individualitzades amb els nostres experts a tot el món, i es van dur a terme un seguit de seminaris especialitzats sobre regions i països emergents que van completar l'oferta de la Setmana de la Internacionalització 2016.
Descobreix les idees extretes dels seminaris especialitzats sobre regions i països emergents que es van presentar durant la Setmana de la Internacionalització d'ACCIÓ.
I anticipar-s'hi és, de debò, el petroli del segle XXI.
De la mà de The Hunter, una empresa especialitzada a identificar els elements disruptius del panorama empresarial, s'han presentat en exclusiva els resultats d'un estudi basat en 30 entrevistes en profunditat realitzades a empresaris influents i informació extreta d'experts de tots els sectors i especialitats.
Jordi Baiget, conseller d'Empresa i Coneixement (Generalitat de Catalunya)
Presentació de l'anàlisi tendències empresarials: 'Disrupció 2020.
Manual pràctic per caçar tendències, saltar barreres i fer negoci demà mateix'
Dimecres, 16/05 (Sala d'Actes i Sala Interacció d'ACCIÓ)
La sessió més innovadora d'aquesta edició de la Setmana de la Internacionalització és una jornada de networking i prospecció col·lectiva de noves oportunitats de negoci dirigida a empreses amb potencial exportador.
Tria a quina de les sessions o tracks temàtics vols participar.
Prepara't per compartir idees i per descobrir quines són les peculiaritats i les característiques específiques que el teu sector experimenta al país que més t'interessa.
Hem estructurat la jornada/taller de networking "Export Workshop 2.0" en quatre tracks temàtics, per aconseguir que les dinàmiques de treball siguin significatives i profitoses per a tots els participants.
Salut, química, cosmètica, biotecnologia
Amb els directors de les oficines d'ACCIÓ a: Bogotà, Boston, Copenhaguen, Dubai, Johannesburg, Milà, Moscou, París, Sydney i Tòquio.
Automoció, mobilitat sostenible, moto
Amb els directors de les oficines d'ACCIÓ a: Alemanya, Buenos Aires, Casablanca, Istanbul, Mèxic, Pequín, Teheran, Tel Aviv i Washington.
Agroalimentació, packaging, tecnologia alimentària
Amb els directors de les oficines d'ACCIÓ a: Accra, Bombai, Brussel·les, Hong Kong, Lima, Miami, Panamà, São Paulo, Singapur i Varsòvia.
Disseny, moda, hàbitat, turisme, educació
Amb els directors de les oficines d'ACCIÓ a: Amsterdam, Londres, Montreal, Nairobi, Nova York, Seül, Silicon Valley, Xangai i Zagreb.
Cada track temàtic o sessió de treball durarà aproximadament dues hores i mitja.
Tots tenen la mateixa estructura:
Coneixeràs quins són els països amb més oportunitats per al teu sector.
10 directors de les Oficines Exteriors d'ACCIÓ te les explicaran en 2 minuts.
Escoltats els 10 pitchs, tria amb quin dels directors vols seure per aprofundir sobre les oportunitats i estudiar la viabilitat d'introduir el teu producte a altres mercats.
Explora, col·labora i comparteix
Aprofita els darrers 30 minuts de cafè-networking obert per consolidar contactes, establir noves connexions i explorar noves oportunitats.
Passeig de Gràcia, 129 08008 Barcelona
Enguany, el programa de la Setmana de la Internacionalització s'articula al voltant de sessions col·lectives que busquen un format àgil i interactiu.
Tria els seminaris temàtics que més t'interessin i, si vols, sol·licita reunir-te amb alguns dels ponents que més pugui aportar al teu projecte.
I no et perdis l' Export Workshop 2.0, una sessió de networking, col·laboració i connexió amb experts i altres empreses que et sorprendrà.
6x10 E-COMMERCE Com aprofitar els canals de venda on-line per a la internacionalització
192.00 h - Sala d'Actes d'ACCIÓ
6x10 AMERICAN DREAM Aprendre de l'experiència americana (Esmorzar de finançament)
6x10 MERCATS MADURS Els principals encerts i errors a l'hora d'exportar a França, Alemanya i el Regne Unit
De 09.00 h a 11.30 h - Sala d'Actes d'ACCIÓ
De 12.00 h a 14.30 h - Sala d'Actes d'ACCIÓ
De 15.00 h a 17.30 h - Sala d'Actes d'ACCIÓ
De 18.00 h a 20.30 h - Sala d'Actes d'ACCIÓ
Track 4: INDÚSTRIES DE L'EXPERIÈNCIA
6x10 SILVER ECONOMY Tendències i oportunitats de l'economia 'silver' per a empreses catalanes a l'Àsia
6x10 EXPORTAR SERVEIS Com internacionalitzar empreses de serveis a Amèrica del Sud i l'Àfrica
6x10 CHINA TECH CONNECTION Com cooperar tecnològicament amb la Xina amb èxit
6x10 FINANÇAMENT 6 opcions de finançament per créixer als mercats globals
Passeig de Gràcia, 129 08008 Barcelona
En aquesta Setmana de la internacionalització hem obert les portes a noves oportunitats internacionals per a la principal indústria càrnica catalana, la del sector porcí.
De fet, gairebé tres de quatre quilos de porcí produïts al nostre país ja tenen com a destí els mercats exteriors.
Al 2018, fins al 30% d'aquestes exportacions van fer camí cap a l'Àsia; mentre que a Amèrica el valor de les vendes de porcí català han crescut un 50% els últims cinc anys.
Per seguir aprofundint en les oportunitats que generen aquests mercats, és imprescindible conèixer els seus principals reptes d'accés, com els canals de distribució més habituals i els principals requisits de normativa tècnica i administrativa.
No et perdis els materials amb tots els detalls!
Augmentar les vendes més enllà d'Europa és un dels reptes del sector porcí català.
Descobreix com explorar els mercats asiàtic i australià!
Directora de l'Oficina de Tòquio
"Els reptes de l'exportació de porcí al Japó"
"Els reptes de l'exportació de porcí a Corea"
Directora de l'Oficina de Mèxic DF
"Els reptes de l'exportació de porcí a Mèxic"
Directora de l'Oficina de Sydney
"Els reptes de l'exportació de porcí a Austràlia"
Director de l'Oficina de Sao Paulo
"Els reptes de l'exportació de porcí al Brasil"
Directora de l'Oficina de Montreal
"Els reptes de l'exportació de porcí al Canadà"
Responsable d'internacionalització de l'Oficina de Nova York
"Els reptes de l'exportació de porcí als Estats Units"
Passeig de Gràcia, 129 08008 Barcelona
Aquesta Setmana de la internacionalització ha servit per analitzar les tendències que marquen el desenvolupament del futur de la mobilitat, així com les noves oportunitats que genera, especialment en mercats com el colombià.
Al capdavall, la mobilitat és un dels reptes principals per a les societats presents i futures.
La relació entre els actors que formen la seva cadena ja està canviant: conductor, vehicle, vianant i infraestructura passen a estar interconnectats diluint les fronteres amb les que ens hem regit fins ara.
El resultat ha de ser un tot que es caracteritzi per una automatització i fluïdesa que aportin un benefici global.
Tant les empreses tradicionals del sector com les que s'hi poden incorporar amb aquesta revolució són actors indispensables per minimitzar la congestió i els temps de viatge, tenir una àmplia oferta de formes de transport o reduir els temps d'espera del transport públic.
Repassa les reflexions d'Idiada i Sensefields en aquest vídeo i no et perdis els materials dels seminaris!
Com serà la mobilitat del futur?
"La tecnologia com a motor de canvi de la mobilitat"
Director de l'Oficina de Bombai
"El pla per alliberar Copenhaguen de carboni el 2025"
"Les solucions de Corea per a la mobilitat"
"Les eines per transformar la gestió de la mobilitat"
Director de l'Oficina de Bogotà
"La indústria de l'automoció a Colòmbia"
Consultora d'internacionalització sectorial
Consultor de projectes a l'Amèrica del Sud
En aquesta Setmana de la internacionalització hem conegut les particularitats d'un canal en evolució com és el de la farmàcia, que està canviant a Europa.
Ho hem fet, entre d'altres, a través de l 'experiència de LETIPharma.
Una estratègia que ha de ser diferenciada en el cas dels Estats Units, on les empreses han de buscar altres intermediaris per entrar al mercat o pensar en la implantació comercial com una opció per arribar a les farmàcies d'aquest país.
Consulta la presentació per ampliar-ne els detalls!
D'altra banda, també hem descobert l' impacte del Brexit en l'àmbit de la recerca i el desenvolupament industrial lligat a la salut.
La sortida del Regne Unit de la UE no només pot afectar els socis comercials britànics, sinó que també pot impactar en els projectes col·laboratius de recerca amb finançament comunitari.
Al capdavall, les universitats i empreses britàniques continuen sent de les més exitoses en l'obtenció de fons europeus per a aquest tipus de projectes.
Descobreix com endinsar-se en el canal farmàcia dels madurs mercats europeus amb l'experiència de LETIPharma
Director de l'Oficina de Washington i Nova York
"Estratègies guanyadores per a un mercat madur"
"Els trets diferencials dels nous mercats europeus"
"L'experiència en els mercats europeus"
"Requisits per comercialitzar medicaments als Estats Units"
"Oportunitats en salut i ciències de la vida al Regne Unit"
"Oportunitats en salut i ciències de la vida a Escòcia"
Durant la Setmana de la internacionalització 2019 hem conegut les estratègies, mercats i tecnologies que ens ajuden a internacionalitzar una empresa industrial.
Els requeriments del sector i les particularitats dels diferents mercats determinen el camí per internacionalitzar empreses manufactureres i industrials en un context on la tecnologia ho pot canviar tot.
Si bé la distribució segueix sent una via molt vàlida en mercats com el polonès, així com ho és la implantació al Brasil; aportar solucions d'Indústria 4.0 és un nou camí a explorar que permet la internacionalització industrial.
El sector industrial manufacturer lidera unes exportacions catalanes que han assolit el 2018 el seu vuitè any de rècord consecutiu.
Les empreses industrials, però, necessiten oferir un servei tècnic (instal·lació, servei post-venda, actualització) que augmenta la complexitat a l'hora de vendre als mercats internacionals.
Un repte que és especialment intens al mercat indi, del qual n'hem conegut els detalls en l'àmbit alimentari.
Descarrega't tots els materials!
A la clàssica distribució i implantació, ara s'hi suma la internacionalització via solucions 4.0.
Director de l'Oficina de Varsòvia
"Com exportar a través d'un distribuïdor a Polònia"
Director de l'Oficina de Sao Paulo
"Com implantar-se amb èxit al Brasil"
"L'expansió internacional mitjançant la implantació.
"Indústria 4.0 i internacionalització: tecnologies que canvien el paradigma"
"Mèxic, com les grans corporacions incorporen tecnologia"
Director de l'Oficina de Bombai
"La indústria alimentària a l'Índia, un mercat de 1.350 milions de consumidors"
T'interessa el món de l'empresa?
Ets menor de 26 anys, estàs acabant la carrera o l'has acabat fa poc i encara no tens experiència professional?
ACCIÓ t'ofereix el trampolí professional que necessites.
Fes els teus primers passos professionals amb nosaltres i adquireix experiència i coneixements de gran vàlua en el mercat laboral.
La pràctiques es duran a terme a la seu de Barcelona en algun dels àmbits d'actuació de l'agència: internacionalització, innovació, finançament, intel·ligència empresarial, clústers o transversals com comunicació o administració, entre d'altres.
Busquem talent, il·lusió i ganes d'aprendre.
Formaràs part d'un gran equip de persones i professionals amb qui podràs aprendre cada dia.
ACCIÓ ofereix la possibilitat de realitzar pràctiques a diferents àrees de la seva seu a Barcelona.
Existeixen dues modalitats de pràctiques:
Aquestes pràctiques no laborals estan dins d'un conveni de col·laboració amb el Servei d'Ocupació de Catalunya destinat a oferir experiència laboral a joves titulats.
Variable en funció de si les pràctiques són curriculars o extra-curriculars.
Un cop finalitzades, hi ha la possibilitat de continuar amb un conveni de pràctiques no laborals (SOC), sempre i quan es compleixin els requisits.
En totes dues modalitats les condicions són:
S'ha iniciat el procés per cobrir una vacant de Consultor/a d'Innovació a l'Oficina d'ACCIÓ a Brussel·les
Missió: Promoure la participació d'empreses als programes europeus de R+D i Innovació (principalment Horizon Europe) així com facilitar la seva connexió amb els ecosistemes d'innovació de Bèlgica i Luxemburg.
Dependència: Directora de l'Oficina d'ACCIÓ a Brussel·les en coordinació amb la Direcció d'Innovació de l'oficina d'ACCIÓ a Barcelona.
Activitats de lobby davant les institucions europees per representar els interessos de la indústria catalana:
Vigilància d'Oportunitats d'Innovació
Promoció de projectes de R+D i innovació i emprenedoria d'empreses i entitats catalanes, mitjançant:
La persona que ocupi aquesta plaça tindrà un contracte temporal d'un any amb possibilitats de passar a contracte indefinit.
Les persones interessades en aquesta vacant cal que presentin el seu currículum vitæ juntament amb un escrit sol·licitant participar en la promoció i els títols que acreditin la seva formació a [EMAIL], amb la referència Consultor/a Innovació Brussel·les, ref. 24.
En aquest apartat trobareu la informació a què fa referència l'article 10 de la LTAIPBG.
En aquest apartat es publiquen les normes sectorials vigents més rellevants que siguin aplicables a ACCIÓ per raó de l'activitat que desenvolupa i/o els serveis que gestiona, així com les directives, instruccions, circulars i acords del Govern i respostes a consultes plantejades que l'afecten directament.
Normativa sobre internacionalització: les lleis, decrets i ordres de la Generalitat de Catalunya i estatals vigents més rellevants aplicables a ACCIÓ a les activitats desenvolupades dins l'àmbit de la internacionalització són els següents:
No hi ha directives, instruccions, circulars i/o acords del Govern, ni respostes a consultes formulades que afectin directament ACCIÓ per raó de l'activitat que desenvolupa.
En aquest espai podeu consultar els pronunciaments dictats en expedients de revisió d'actes nuls de ple dret i/o anul·lables d'ACCIÓ, incloent tant els derivats d'un procediment de revisió d'ofici com d'una revisió amb ocasió de l'estimació d'un recurs o altres mitjans d'impugnació dels següents actes:
En el cas que aquest espai aparegui buit és que en aquests moments no s'ha dictat cap pronunciament administratiu ni cap sentència judicial relatius a expedients de revisió d'actes nuls de ple dret i/o anul·lables.
En aquest espai trobareu les resolucions que tenen una rellevància pública especial en l'àmbit d'ACCIÓ, classificades segons la seva naturalesa: administrativa o judicial.
En el cas que les resolucions administratives no siguin encara definitives, sinó que es trobin en tràmit d'informació pública, les trobareu a l'apartat corresponent.
Si aquest apartat apareix buit és que no hi ha cap resolució judicial ferma que afecti directament ACCIÓ com a part en el procés en relació a aspectes d'aplicació de la Llei de Transparència, Accés a la informació i Bon Govern.
En aquest espai es publiquen els dictàmens de la Comissió Jurídica Assessora, del Consell de Treball Econòmic i Social de Catalunya, del Consell de Garanties Estatutàries, de la Comissió de Garantia del Dret d'Accés a la Informació Pública i de l'Autoritat Catalana de Protecció de Dades.
En aquest espai es publiquen les respostes que tinguin una incidència especial sobre la interpretació i/o aplicació de les normes, emeses pel Gabinet Jurídic de la Generalitat o les assessories jurídiques dels departaments de la Generalitat o d'ACCIÓ que afectin la normativa aplicable a l'Agència; així com la relació de preguntes més freqüents relatives a les normes que regulen els procediments aplicables als serveis i activitats que presta l'Agència.
Si l'apartat apareix buit és que no hi ha cap resposta ni cap pregunta del tipus assenyalat que afecti a l'Agència.